Den sidste repræsentant for en adelsslægt, der boede på Bramminggård, var [[Henrik Christian Wormskiold]], der havde købt gården i 1749. Hans enke, Ingeborg Christiane [[Teilmann|de Teilman]], solgte i 1761 gården til [[Rasmus Øllgård]], en bondesøn fra [[Ølgod]], der havde arbejdet sig op som købmand. I 1786 byggede [[Terman Øllgård]] den nuværende hovedbygning, og gav Bramminggård navnet Bramming Hovedgård. Driften var stadig baseret på stude. Bramming Hovedgård forblev i Øllgård slægten til den gik på tvangsaktion i 1882. Herefter var det slut med almindelig landbrugsdrift. Under ejeren [[Gustav Valdemar Sørensen]] solgtes de 270 tdr. jord fra til [[Ribe Udstykningsforening]] i 1915, så der kun var 30 tdr. jord tilbage. Store dele af det nuværende [[Bramming]] ligger på de gamle Bramminggårds marker.
Historie Bygninger,_konstruktioner_og_anlæg Foreninger Organisationer